b'\n_START_ARTICLE_\nNorges ambassade i Rabat\n_START_PARAGRAPH_\nNorges ambassade i Rabat huser den norske representasjon i landet Marokko og dekker ogs\xc3\xa5 Mauritania. Arbeidsspr\xc3\xa5ket er fransk._NEWLINE_Den ble opprettet i 1959 etter at Norge og Marokko etablerte diplomatiske forbindelser \xc3\xa5ret f\xc3\xb8r, den 30. august 1958. Dette igjen et par \xc3\xa5r etter at landet fikk politisk uavhengighet fra Frankrike, den 2. mars 1956._NEWLINE_Etter 35 \xc3\xa5rs drift ble ambassaden lagt ned v\xc3\xa5ren 1994 og ambassad\xc3\xb8ren Kjell \xc3\x98strem flyttet til en ny\xc3\xa5pnet ambassade i Tunis. De diplomatiske oppgaver i Marokko ble skj\xc3\xb8ttet fra Norges ambassade i Lisboa, og som tilsvar la Marokko ned sin ambassade noen uker senere. If\xc3\xb8lge Ingvard Havnen i UD skyldtes avviklingen at Norge trengte sterkere representasjon i Tunis, dette i forbindelse med fredsprosessen i Midt\xc3\xb8sten._NEWLINE_Ambassaden synes gjenopptatt i 1997, da det i oktober 1997 var mye skriverier om bortf\xc3\xb8ringen av den norske Nadia._NEWLINE_V\xc3\xa5ren 2011 flyttet ambassaden inn i nye lokaler, i en villa utenfor byen.  Adressen er 6 rue Beni Ritoune, Souissi, Rabat.'